stanford-oval/wikipedia huggingface dataset:
גוי ששבת חייב מיתה
טעם האיסור

הראשונים נחלקו מדוע אסור לגוי לשבות. לדעת רש"י, האיסור הוא משום שישנו איסור על הגויים לנוח ממלאכה. הפסוק שנאמר לאחר המבול, מחייב את בני האדם לעמול ולישב את העולם, ואם במשך יום שלם לא עשה הגוי מלאכה, הוא חייב מיתה. לשיטה זו, האיסור הוא גם אם המנוחה אינה לשם המצווה או כחלק מחובה דתית, ואפילו מנוחה סתם אסורה. רש"י מבאר שזוהי כוונתו של רבינא שאמר שהאיסור הוא אף ביום שני בשבוע, שאינו יום מנוחה לאף דת.
לעומת זאת, הרמב"ם העניק לפסק זה של ריש לקיש פרשנות האומרת כי איסור זה הוא חלק מאיסור כללי על הגוי לחדש מצוות לעצמו:
גוי שעסק בתורה, חייב מיתה; לא יעסוק אלא בשבע מצוות שלהן בלבד.  וכן גוי ששבת--אפילו ביום מימות החול--אם עשה אותו לעצמו כמו שבת, חייב מיתה; ואין צריך לומר אם עשה מועד לעצמו. כללו של דבר:  אין מניחין אותן לחדש דת, ולעשות מצוות לעצמן מדעתן, אלא או יהיה גר צדק ויקבל כל המצוות, או יעמוד בתורתו ולא יוסיף ולא יגרע.  ואם עסק בתורה, או שבת, או חידש דבר--מכין אותו ועונשין אותו, ומודיעין אותו שהוא חייב מיתה על זה; אבל אינו נהרג.
.
בקרב פוסקי ההלכה עלו תהיות בדינו של גר שמל ולא טבל, ונמצא במצב ביניים בין יהדות לגויות, אם ישבות יעבור בכך אולי על האיסור "גוי ששבת חייב מיתה", ואם לא ישבות יעבור על איסור על היהודי לחלל שבת. ה"אבני ציון" מסיק כי מכיוון ששבת ניתנה במרה - עוד לפני מתן התורה, נמצא שהיא ניתנה גם לעם ישראל לפני שטבלו - לאחר שמלו, ומכאן שגר כזה שמל ולא טבל נחשב ליהודי לעניין זה. למרות זאת הוא מסיק, כי מי שנקפו לבו יכול לחלל שבת במלאכה הנחשבת לגוי כ"מלאכה" - טרחה ועבודה יתירה, אך אינה נחשבת לכזו אצל יהודי. הוא מסביר כי שביתה גויית אינה נקבעת לפי כללי ל"ט מלאכות שבת, אלא לפי העמל והמנוחה מיום העבודה, וכפי השביתה הגויית המקובלת.
בעל התורה תמימה נתן הסבר נטורליסטי לנושא: לדעתו כל בן אדם צריך להשתדל לעסוק בפעולות יצרניות, מפני ש"הבטלה גורמת מיתה לאדם קודם זמנו". למרות זאת, לדעתו, יהודים שומרי שבת לא מתים קודם זמנם, כי אינם בטלים בשבת אלא עסוקים בתלמוד תורה.
פרשנות

בקרב פרשני התלמוד נשאלה שאלה כיצד ייתכן שגוי ששבת ביום מימי השבוע חייב מיתה, אם אין ליום זה כל קשר ליום השבת. ומכאן הרדב"ז מוכיח שיום השבת שייך בבחינה מסוימת בכל יום שביעי הנעשה אחרי ששת ימי עבודה. בזאת גם הוא מסביר את הנפסק בתלמוד, כי אדם שנמצא במדבר ואינו יודע מתי הוא יום השבת סופר שישה ימים ונח ביום השביעי, כברייתו של עולם.
פרשנות > בספרי החסידות

בספרי החסידות מופיע כי מכיוון שגוי ששבת חייב מיתה, על האדם לבדוק מערב שבת ולפשפש בקרבו שלא תהיה בנפשו שום נימה גויית, שעליה נאמר "גוי ששבת חייב מיתה".
ראו גם

האיסור ללמד תורה לנכרי
הערות שוליים

↑  דברים רבה, פרשה א', פסקה כ"א.
↑  שמות רבה, פרשה כ"ה, פסקה י"א
↑  רש"י, מסכת סנהדרין, דף נ"ח, עמוד ב', ד"ה עובד כוכבים וד"ה אמר רבינא.
↑  קובץ בית אהרון וישראל תשרי - חשוון תשס"ט.
↑  תורה תמימה, בראשית ח כב, הערה יז
↑  הטס במוצאי שבת צריך לשמור שבת שוב? באתר הידברות.
↑  בשם החידושי הרי"ם.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
הסודות של כנרת

| --- | --- |

 סוגה:  דרמה 
 כותבים:  רון גולדמן, אורי אבנון, גלילה רון־פדר–עמית 
 בימוי:  אורי אבנון 
 שחקנים:  הדר רוזנבך, חגית דסברג, דפנה ארמוני, גידי גוב, ענת וקסמן,  עידית צור, דור צויגנבום, אורי קלאוזנר
 ארץ מקור:  ישראל 
 שפות:  עברית 
 מספר עונות:  2 
 מספר פרקים:  13 
 הפקה
 אורך פרק:  23 דקות
 שידור
 רשת שידור:  ערוץ 2 (קשת)   yes ישראלי
 תקופת שידור מקורית:  1998–2000
 קישורים חיצוניים
 דף התוכנית ב-IMDb
 
הסודות של כנרת היא סדרת טלוויזיה ישראלית לילדים בבימויו של עמרי לוי אשר שודרה בערוץ 2 בין השנים 1998 עד 2000, ובשידורים חוזרים בערוץ תכלת ובערוץ "יס ישראלי".
הסדרה התמקדה בילדה אילמת בשם כנרת (מגולמת על ידי הדר רוזנבך) שגרה במושבה כנרת ולאחר מכן במצפה רמון שניסתה לאורך הסדרה לפתור את התעלומות הקשורות בחייו ובמותו של אביה אריק אשר נהרג בתאונה בחו"ל מטעם עבודתו בשרות הביטחון.
זכויות הסדרה נרכשו על ידי רשת השידור הגרמנית "קיקה".
דמויות

| דמות | שחקן / שחקנית | אודות הדמות | עונה |
| --- | --- | --- | --- |
| כנרת | הדר רוזנבך | גיבורת הסדרה | עונה 1,2 |
| רוחמה | עידית צור | סבתא של כנרת, נפטרה בסוף הסדרה. | עונה 1 |
| אפרת | ענת וקסמן | אמא של כנרת ואלמנתו של אריה, ובהווה אשתו של אלכס. | עונה 2 |
| אריק | אמיר בן יוסף | אבא של כנרת, לאורך הסדרה הוא מופיע בפלשבקים של כנרת מליל הרצח. | עונה 1,2 |
| אלכס | דור צויגנבום | אביה החורג של כנרת, בעלה של אפרת וחבר נעורים של הוריה של כנרת. | עונה 2 |
| ג'מוס | אורי קלאוזנר | דודה של כנרת (אח של אבא שלה), אוהב את כנרת ועוזר לה. במהלך העונה הראשונה בן זוגה של מירי המורה של כנרת. | עונה 1,2 |
| המורה מירי | חגית דסברג | המורה של כנרת וחברתו של דודה ג'מוס. | עונה 1 |
| אורי | יובל פלייש | תלמיד בכיתה של כנרת בקיבוץ. נראה שהוא מאוהב בכנרת, מקליט קולות של אנשים וטבע. אורי הוא מספר של הסדרה (בבגרותו). | עונה 1 |
| ארז | יונתן שיינפלד | תלמיד בכיתה של כנרת בקיבוץ | עונה 1 |
| דניאל | נורית לונדנר | תלמידה בכיתה של כנרת בקיבוץ | עונה 1 |
| מיכאל | שלמה תרשיש | מפקד בשרות הביטחון של אבא של כנרת, יצא איתו למשימה סודית באנגליה שמניעה את העלילה של כל הסדרה. | עונה 2 |
| נחום | נחום היימן | חי במצפה רמון, ביתו נהרגה. | עונה 2 |
| צילי | לבנה פינקלשטיין | מנהלת בית הספר במצפה רמון בו לומדת כנרת. בעונה השנייה | עונה 2 |
| גברת בן טובים | דפנה ארמוני | מיסטיקנית שהשכירה לאריק, אבא של כנרת, את ביתה, מנסה לעזור לכנרת לחזור לדבר. | עונה 1 |
| גדי | דידי גת | עובד בשרות הביטחון, ממונה על חקירת הרצח של אריק אבא של כנרת. | עונה 2 |
הערות שוליים

↑  מרב יודילוביץ', כנרת עוברת לגרמניה, באתר ynet, 21 בנובמבר 2000
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
כפולים

| --- | --- |

לוגו הסדרה
 סוגה:  דרמת מתח
 יוצרים:  מריה פלדמן עמית כהן (עונה 1) ליאורה קמינצקי (עונות 2-3)
 כותבים:  עמית כהן (עונה 1)  ליאורה קמינצקי (עונות 2-3)
 בימוי:  עודד רסקין (עונות 1-2) עודד רז (עונה 3)
 שחקנים:  מיקי לאון מגי אזרזר (עונה 1) דורין קריו (עונה 1)  ישי גולן (עונה 1) אניה בוקשטיין (עונה 1) אנחל בונני (עונות 1–2) אורנה סלינג'ר (עונה 1) מוריס כהן (עונות 1–2)  יפתח קליין (עונה 2) נטע ריסקין (עונה 2) ליהי קורנובסקי (עונה 2)   שמוליק קלדרון (עונה 1–2)  יוסף סוויד (עונה 2) מורן רוזנבלט (עונה 2) חני פירסטנברג (עונה 2) חנה אזולאי-הספרי (עונה 2) רומי אבולעפיה (עונה 3) טלי שרון (עונה 3) אוהד קנולר (עונה 3) יוסי מרשק (עונה 3) אוולין הגואל (עונה 3) ולדימיר פרידמן (עונה 3) עלמה קיני (עונה 3) לנה פרייפלד (עונה 3) שני אביב (עונה 3)
 ארץ מקור:  ישראל ישראל
 שפות:  עברית
 מקום התרחשות:  מוסקבה, ישראל 
 מספר עונות:  3
 מספר פרקים:  25
 הפקה
 מפיק:  מריה פלדמן ליאת בנאסולי
 חברת הפקה:  טנדר הפקות (עונה ראשונה) מאשה (עונה שנייה) ספירו פילמס (עונה 3)
 הפצה:  פוקס, הולו 
 עורכים:  אור בן דוד
 צלמים:  נדב הקסלמן
 טכניקת צילום:  מצלמה יחידה 
 מוזיקה:  גלעד בן עמרם
 אורך פרק:  45 דקות
 שידור
 רשת שידור:  ערוץ 2 (קשת) (עונה 1) קשת 12 (עונה 2 ואילך)
 פורמט (תמונה):  576p‏ (PAL) 1080i‏ (HDTV)
 תקופת שידור מקורית:  29 באוקטובר 2015 – 20 באפריל 2022
 קישורים חיצוניים
 האתר הרשמי
 דף התוכנית ב-IMDb
 
כפולים הייתה סדרת טלוויזיה ישראלית מסוגת דרמת מתח שעלתה לשידור ב-29 באוקטובר 2015 ועד לסיומה ב-20 באפריל 2022 בשידורי קשת של ערוץ 2. יוצרי הסדרה הם מריה פלדמן והתסריטאי עמית כהן, והבמאי הוא עודד רסקין.
העונה הראשונה של הסדרה עוסקת בחמישה אזרחים ישראלים המוצאים עצמם לפתע במרכזה של פרשת ריגול מסעירה - בוקר אחד הם מגלים בשידורי החדשות ששמותיהם שורבבו לתוך מבצע חטיפה דרמטי, המיוחס ל"מוסד". את חמשת האזרחים הישראלים בעונה הראשונה מגלמים ישי גולן, מגי אזרזר, אניה בוקשטיין, אנחל בונני ואורנה סלינג'ר.
עוד בטרם שידורה, נמכרה הסדרה לשידור בגרסתה המקורית לערוצי פוקס בינלאומיים להפצה במדינות שונות וכן ליצירת גרסה אמריקאית וגרסה רוסית, כמו כן נמכרה לערוץ הצרפתי +Canal.
העונה השנייה עלתה לשידור ב-21 בנובמבר 2018 בערוץ קשת 12, והסתיימה ב-2 בינואר 2019. את שלושת האזרחים בעונה השנייה מגלמים נטע ריסקין, יוסף סוויד ומורן רוזנבלט.
העונה השלישית עלתה ב-22 במרץ 2022 בערוץ קשת 12, והסתיימה ב-20 באפריל 2022.
עלילה > עונה 1

במרכז העונה עומדים חמישה אזרחים ישראלים, שלכאורה אין ביניהם דבר משותף, פרט לעובדה שהם מחזיקים, בנוסף לאזרחות הישראלית, גם באזרחות זרה ובדרכון זר. בוקר אחד במהלך עיסוקיהם השגרתיים הם מגלים שהם מואשמים במעורבות בפרשת חטיפה המסעירה את העולם כולו - חטיפתו של שר ההגנה האיראני בעת ביקורו החשאי במוסקבה שברוסיה.
ערוצי חדשות ברחבי העולם מסקרים את האירוע בעודם משדרים קטעי וידאו ממצלמות האבטחה של בית המלון בו שהה החטוף. רשתות התקשורת בעולם מייחסות את החטיפה ל"מוסד" הישראלי, ועד מהרה חמשת הישראלים הופכים מבוקשים ופרטיהם האישיים, לרבות דרכונים ותמונות פספורט, נחשפים בטלוויזיה ומועברים בכל אמצעי התקשורת ברחבי העולם.
הסיקור החדשותי הבלתי פוסק מעורר בחייהם של החמישה סערה פומבית מלאת השערות ורגשות מעורבים מצד הציבור. כל ניסיון שלהם להכחיש כל קשר למעורבות בנושא הוא לשווא. ממשלת ישראל ו"המוסד" מתנערים מכל קשר לאירועים ולהאשמות, והחמישה נותרים להתמודד עם הסיפור לבדם, אם כי בסופו של דבר הם אינם מתגלים כתמימים. ארבעה מהם נחקרים בידי השב"כ, שמנסה לפענח את החטיפה, וחושד במעורבות של אדם נוסף, שון טילסון, שחזר מהודו וחמק מניסיון של השב"כ לעצור אותו. לא עובר זמן רב עד שאמינותם של חמשת הישראלים מתערערת בקרב השכנים והמכרים שבסביבתם, ובהמשך אפילו האנשים הקרובים להם ביותר מתחילים להטיל ספק בגרסתם ולהשתכנע שאכן קיים קשר בינם ובין פרשת החטיפה.
במהלך הסדרה הם חוברים יחד ומצליחים לחמוק מהמעקב של השב"כ. בהמשך, שון מצליח לחמוק אך ארבעת הנותרים נעצרים, מוטסים להסגר ברוסיה ולאחר קרב יריות "מתוכנן" בשדה התעופה, נמלטים חזרה למטוס וחוזרים לישראל.
לבסוף נחשף כי חטיפת שר ההגנה בוצעה במסגרת מבצע חשאי שניהל ראש אגף ב"מוסד", סייג, ללא אישור ודיווח. במסגרת המבצע השתמש בחברות האירופאיות שבבעלותו של ישראלי (גבי סילבר) ללא ידיעתו, על מנת לחדור לנשק הבלתי-קונבנציונלי האיראני, ולמנוע ממנו לתפקד ביום פקודה.
כאשר גבי החל נסוג מהקשר הלא-חוקי מול האיראנים, דבר שסיכן את המשך המבצע, ניסה סייג להפליל אותו בהתאבדות ובחטיפתו ורציחתו של שר ההגנה האיראני על בסיס הקשר שלו עם החמישה (הוא הגורם המשותף ביניהם):
שון - עבד עם גבי בעסקאות מול האיראנים.
אסיה - אחיה, מאריק ברינדץ', היה שותף למכירת תוכנה גנובה לאיראנים.
אמה - עבדה כמורה פרטית לבתו של גבי. הושתלה שם על ידי סייג שעמו עבדה, ולמעשה סוכנת "המוסד" היחידה מקרב החמישה.
בן - כימאי שעובד באחת החברות של גבי.
נטלי - רואת חשבון, מעלה בכספים של אחת החברות בבעלותו של גבי.
עלילה > עונה 2

שלושה אזרחים ישראלים, אמיר כהן, ענת קדמי ודקלה לוי, חשודים בפיצוץ צינור נפט ביציאה מאסדת קידוח, בזמן ששרת האנרגיה מלי מרום חנכה אותו יחד עם שגריר טורקיה. אחד הנפגעים היה סייג מהמוסד. איתן קופל, עמית וגפני, מפקד השב"כ, מנסים להתחקות אחרי עקבות המפגעים ומתחילים בשלושת אלה שהיו ברשימת המוזמנים לטקס אך נעדרו בזמן הפינוי מהאסדה.
מיקה ארזי, עובדת מדינה וחברתו של אמיר, ביחד עם חברתה שלי, משתתפות בהפגנה אך נמלטות בזמן שהמשטרה מגיעה לשם. מיקה חושדת באמיר שהוא מתחמק משיחות איתה. מרים לוי, אמה של דקלה, דואגת לדקלה הנעדרת ומגיעה לדירתה ופוגשת שם את אהובתה הלסבית ג'ו. שגיא קדמי, בעלה של ענת, מגלה שהיא לא יצאה מישראל, אף על פי שאמרה לו שהיא יוצאת ללוות קבוצת טיולים.
ענת מזהירה טלפונית את שגיא שעליו להימלט מהבית עם ילדיהם, והם אכן מצליחים להימלט ממתנקש רוסי שהגיע אליהם.
איתן קופל, שהורחק מהחקירה, מצליח לגלות את אמיר וענת במקום המסתור שלהם, ומוסר אותם לחקירה בשב"כ. הם שומרים על שתיקה, חרף העינויים שהם עוברים. הם מתגלים כסוכני "המוסד" שהופעלו שנים בידי סייג מבלי שדיווח על כך לאיש.
שון טילסון דורש מדקלה לוי ומזוגתה ג'ו כסף שלדבריו הן חייבות לו. לשם כך הוא חוטף את אמה של דקלה, מרים לוי, וכולא אותה במרתף של בית פרטי שבעליו נמצאים בחופשה. בעלי הבית חוזרים מחופשתם, והאישה משחררת את מרים לוי. בהמשך הוא יורה בדקלה ופוצע אותה. ג'ו משוחררת מחקירת השב"כ ומוטלת עליה המשימה לחסל את שון. במאבק שמתפתח ביניהם שון הורג אותה.
מפעיליו העלומים של שון מורים לו לחסל את אמיר וענת כדי להעלים את עקבות המפגעים בצינור הנפט. ענת עוקבת אחרי לני, בת זוגו של שון, לבדיקת אולטרסאונד. שון מצליח להשתלט על אמיר ברכב בעת שהוא ממתין לענת. ענת מחליטה לחטוף את לני ולבצע חילופי חטופים. שון מורה לה לנסוע לערבה בסמוך לקיבוץ גרופית ששם יערכו החילופים. בדרך, ענת מספרת ללני ששון פוצץ את צינור הנפט ולני מסרבת להאמין. בעת חילופי החטופים לני מעכלת את הדברים נסוגה לאחור ומסרבת ללכת עם בן זוגה שון. שון בורח ופותח בקרב יריות עם ענת ונפצע במהלכו. ענת רודפת אחריו לתוך מעביר מים ויורה בו מטווח קרוב.
איתן, מיקה ושגיא מגלים כי שרת האנרגיה מלי מרום ניהלה משא ומתן מקביל גם עם חברת נפט רוסית וגם עם תאגיד אמריקאי לגבי השליטה והניהול על צינור הנפט. מסתבר כי בהנהלת התאגיד האמריקאי לא אהבו את העובדה כי לא יוכלו לקבל שליטה מלאה על הצינור וארגנו את הפיגוע על מנת לחבל בשליטה הרוסית בו.
בסיום, בהכנות לחגיגות בת המצווה של בתה של ענת נשמעת אזעקה המלמדת שישראל כנראה תקפה את חזבאללה בגבול לבנון.
עלילה > עונה 3

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
איתן קופל נשלח לחקירה בפאפוס, בעקבות חשד לפיגוע כימי במהלך מסיבה של חברת ההיי-טק הישראלית "סטרימייז" (StreaMaze). בין הנפגעים נמנים חבר הקבינט המדיני-ביטחוני, שר החקלאות שימי דקל (אוהד קנולר), שהוזמן למסיבה, ודני הראל (שי אגוזי), מנהל החברה וחבר ותיק של איתן. תוכנת ביג דאטה של יחידה 8200 מעלה את שמותיהן של שלוש מעובדות החברה כחשודות במעורבות במעשה: קורין עבדי (שני אביב) שאחיה, דידייה (זאק פקיאל), לכאורה התאסלם והתגייס לדאע"ש; אנה יודובסקי (לנה פרייפלד), מזכירה בחברה שמנסה להשיג כסף עבור הניתוח של בנה לקוי הראייה; ודפנה מישור (רומי אבולעפיה), שלבעלה, החקלאי יאיא מישור (יוסי מרשק), סכסוך אישי עם השר דקל, עקב רפורמת קנאביס רפואי אותה הנהיג השר, שפגעה קשות בחקלאים. הפיגוע מיוחס תחילה לדידייה, אשר מתאבד לכאורה במהלך מרדף של הרשויות בקפריסין אחריו. אך איתן סבור כי מדובר ברצח. הרשויות בקפריסין סוגרות את התיק ואיתן יוצא למבצע חקירה עצמאי משלו בעקבות יתר החשודים שהעלתה התוכנה.
סקירת הסדרה

פרק הבכורה של העונה הראשונה זכה לנתון גבוה של 30% אחוזי רייטינג ו-778 אלף צופים, והסדרה זכורה כדרמה עם ההשקה הגבוהה ביותר משנת 2012. פרק הסיום הניב רייטינג של 29.4% אחוזי רייטינג ו-807 אלף צופים. ממוצע העונה עמד על 26.5% ו-746 אלף צופים לפרק, ונחשבת לסדרה הדרמה עם כמות הצופים הגדולה ביותר אי-פעם בישראל.
החל מאוגוסט 2018 הסדרה זמינה לצפייה בשירות Netflix בישראל.
פרק הבכורה של העונה השנייה הניב נתונים נמוכים יותר, 16.2% אחוזי רייטינג ו-385 אלף צופים.
הפרק הראשון של העונה השלישית הניב 13.5% אחוזים, ו-331 אלף צופים.
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון | מדרוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 8 | 8 | 29 באוקטובר 2015 | 2 בדצמבר 2015 | 26.5% | 0.746 |
|  | 2 | 9 | 9 | 21 בנובמבר 2018 | 2 בינואר 2019 | 16.2% | — |
|  | 3 | 8 | 8 | 22 במרץ 2022 | 20 באפריל 2022 | — | — |
דמויות > דמויות ראשיות

איתן קופל (מיקי לאון):
עונה 1: החוקר הראשי בשב"כ ולשעבר סוכן חוקר המוסד.
עונות 2-3: חוקר בשב"כ מטעם המוסד.
אלי מזור (מוריס כהן) (עונות 1–2): חוקר בשב"כ.
שון טילסון (אנחל בונני) (עונות 1–2):
עונה 1: סוחר נשק, ישראלי בעל אזרחות הולנדית, החוזר מחופשה בהודו. מתחמק ממעצרי השב"כ ומתגלה כפעיל של אדם בשם גבי סילבר.
עונה 2: הנבל הראשי של העונה השנייה. חטף את מרים, ירה בדקלה ורצח את חברתה ג'ו. נרצח על ידי ענת בסוף העונה השנייה.
נטלי אלפסיה (מגי אזרזר) (עונה 1): רואת חשבון וכלה ביום חתונתה, ישראלית בעלת אזרחות צרפתית.
בן רפאל (ישי גולן) (עונה 1): כימאי ואיש משפחה, ישראלי בעל אזרחות יוונית.
אסיה ברינדץ' (אניה בוקשטיין) (עונה 1): גננת, ישראלית בעלת אזרחות רוסית, אחות של מאריק.
אמה ליפמן (אורנה סלינג'ר) (עונה 1): עולה חדשה בישראל, ישראלית בעלת אזרחות בריטית, מלמדת ילדים מבתים עשירים אנגלית. סוכנת "המוסד".
גבריאל (גבי) סילבר (יגאל נאור) (עונה 1): מנכ"ל חברת "סילבר סחר וטכנולוגיות". מוכר נשק לאיראן. הנבל הראשי בעונה הראשונה.
שגיא קדמי (יפתח קליין) (עונה 2): בן זוגה של ענת ואביהם של שירה ואורי. רואה חשבון.
ענת קדמי (נטע ריסקין) (עונה 2): אחת מהחשודים של העונה השנייה. מדריכת טיולים כסיפור כיסוי, סוכנת מוסד בפועל. אמם של שירה ואורי. משתחררת ממעצר בסוף העונה, ורצחה את שון.
מיקה ארזי (ליהי קורנובסקי) (עונה 2): חברתו של אמיר ורוצה להתחתן איתו, אך כאשר מגלה שהוא חשוד כמחבל, היא רוצה להיפרד ממנו. פעילה חברתית. שכבה עם איתן בסוף העונה השנייה.
אמיר כהן / אמיר אל-חמתי (יוסף סוויד) (עונה 2): ערבי. החשוד העיקרי של העונה השנייה, בעל ידע רב במחשבים. עובד בהייטק כסיפור כיסוי, סוכן מוסד בפועל.
דקלה לוי (מורן רוזנבלט) (עונה 2): אחת מהחשודים של העונה השנייה. עובדת בחברת "עדן פטרוליום". בתם של מרים ויוסף, יוצאת בשאלה. לסבית. מתארסת לג'ו ברגר, נורית על ידי שון.
ג'ואן "ג'ו" ברגר (חני פירסטנברג) (עונה 2): עולה חדשה. בזוגיות עם דקלה, לסבית. מרים חושדת בה ומתברר שהיא כפולה, מתארסת לדקלה לוי. מנצלת את דקלה. נרצחת על ידי שון.
מרים לוי (חנה אזולאי-הספרי) (עונה 2): אמה המודאגת של דקלה. שומרת מצוות.
נרי הראל (טלי שרון) (עונה 3) - בכירה בחברת ההייטק "סטרימייז" ומנהלת מחלקת אבטחת מידע בחברה, אלמנתו של דני הראל מנהל החברה שנרצח בפיגוע. בת זוגו לשעבר של איתן. בסוף העונה נורתה למוות על ידי הרוסים.
דפנה מישור (רומי אבולעפיה) (עונה 3) - עובדת בסטרימייז, נפגעת בפיגוע הכימי בפאפוס, נחשבת כחשודה במעורבות בפיגוע.
תמר מישור (רומי אבולעפיה) (עונה 3) - אחותה התאומה הזהה של דפנה, חייבת כסף לעולם תחתון, משתמשת בזהות של אחותה על מנת למשוך את הכסף מהסוכנות נסיעות.
קורין עבדי (שני אביב) (עונה 3) - עובדת בסטרימייז, אחותו של דידייה עבדי, אחת מהחשודות הראשוניות בפיגוע.
אנה יודובסקי (לנה פרייפלד) (עונה 3) - מזכירה בסטרימייז, אחת מהחשודות הראשוניות בפיגוע, עובדת עבור המאפיה הרוסית כדי להשיג כסף לניתוח עיניים של הבן שלה.
יאיא מישור (יוסי מרשק) - מוביל מחאת הקנאביס, בעלה של דפנה מישור, מסוכסך עם שימי דקל. אחד מהחשודים בפיגוע.
שימי דקל (אוהד קנולר) (עונה 3) - שר החקלאות, מושחת, קידם רפורמה נגד גידול הקנאביס כתוצאה מכך מסתכסך עם יאיא מישור. נפצע בפיגוע בפאפוס אך מחלים הודות לסם נגד שהוזרק לו באופן מסתורי.
דמויות > דמויות נוספות

עמיקם סייג (חזי צדיק) (עונות 1–2): ראש אגף המבצעים במוסד. נהרג בפיצוץ בתחילת העונה השנייה.
אלכס פלדמן (סרגיי בוכמן): חוקר בשב"כ.
ואדים (דניאל ברוסובני) (עונה 1): סייען של המוסד ברוסיה.
מאריק ברינדץ' (דולב מסיקה) (עונה 1): אחיה של אסיה, שותף לסחר בנשק עם האיראנים. נרצח.
עמוס (שמוליק קלדרון) (עונה 1): ראש המוסד.
יובל הררי (רועי אסף) (עונה 1): ארוס של נטלי, עורך דין בפרקליטות.
שני הררי ([[]]) (עונה 1): בתם של יובל ונטלי.
יונתן פישר (יואב דונט) (עונה 1): שכן וחבר של אמה ליפמן, האקר.
אפרת רפאל (אביגיל אריאלי) (עונה 1): אשתו של בן רפאל.
רוני רפאל (בר מיניאלי) (עונה 1): בתם של בן ואפרת רפאל.
רויטל אלפסיה (דורין קריו) (עונה 1): אחותה של נטלי.
ראש ממשלת ישראל (שלום שמואלוב) (עונה 1, קולו נשמע בעונה 2): ראש הממשלה.
ראש המוסד (שמוליק קלדרון) (עונה 2)
שמעון (יהודה מור) (עונה 1): ראש השב"כ.
גפני (שמיל בן ארי) (עונה 2): ראש השב"כ החדש.
עמית (אורי יניב) (עונות 2-3): חוקר בשב"כ.
מלי מרום (עינת שרוף) (עונה 2): שרת האנרגיה של מדינת ישראל, נפצעה בפיצוץ. בסוף העונה השנייה מתברר שהיא עובדת עם הרוסים והאמריקאים, כנבלית הראשית בעונה השנייה.
שירה קדמי (רומי אבירם) (עונה 2): בתם של שגיא וענת קדמי. חוגגת בת מצווה בסוף העונה.
אורי קדמי (פטר קנולר) (עונה 2): בנם של שגיא וענת קדמי.
יוסף לוי (יורם טולדנו) (עונה 2): אביה של דקלה. איש חרדי, לא מקבל את דקלה עקב יציאתה בשאלה.
שלי קרמר (עומר גולדמן) (עונה 2): חברתה הטובה של מיקה. פעילה חברתית.
קלרה (אביבה מרקס) (עונה 2): שכנתם של אמיר ומיקה.
לני הירש (הילי ילון) (עונה 2): בת זוגו של שון טילסון, לא יודעת על מעשיו הרעים. בהריון משון. בסוף העונה השנייה מגלה על מעשיו.
רומן רוזנסקי (אלכס סנדרוביץ') (עונה 3) - אוליגרך ומאפיונר רוסי, ערמומי ורב מזימות, מפעיל את אנשיו בארץ תחת כיסוי לגיטימי של "חברת אינסטלציה".
נסטיה (מרינה שויף) (עונה 3) - עובדת אצל רוזנסקי.
דידייה עבדי (זאק פקיאל) (עונה 3) - בחור שנמלט לסוריה לעזור לפליטים, כולם חשבו שהוא התאסלם ועבר לדאע"ש ועשה את הפיגוע בפאפוס וכביכול נהרג שם.
אלכס (גיא דמידוב) (עונה 3) - פושע, מאהב של אנה, חושד שהיא מסתירה ממנו דברים. נהרג בסוף העונה על ידי מר רוזנסקי.
דני הראל (שי אגוזי) (עונה 3) - המנהל של חברת סטרימייז, נהרג בפיגוע הכימי בפאפוס. חבר ותיק של איתן.
כוכבי (אמנון וולף) (עונה 3) - ראש השב"כ, מתגלה בתור נוכל מושחת שמשתף פעולה עם השר שימי דקל כדי לטייח את הקשר שלו לרוסים.
יבגני (ולדימיר פרידמן) (עונה 3) - אביה של אנה, מסייע לה להשיג כסף לניתוח עיניים של בנה לב. מדען.
שגית (עלמה קיני) (עונה 3) - חיילת ב-8200, חוקרת את הפיגוע בפאפוס.
אבי (יואב לוי) (עונה 3) - חוקר בשב"כ.
הפקה

התסריטאי עמית כהן שימש בעברו ככתב ופרשן לענייני ערבים של העיתון "מעריב", ומשום כך הכיר לעומק את פרשת מחמוד אל-מבחוח, איש חמאס שנהרג בדובאי בפעולה שיוחסה ל"מוסד" ומשתתפיה צולמו במצלמות אבטחה רבות, אירוע שהיה אחד המקורות להשראה במסגרת כתיבת העונה הראשונה, שמתחילה בצילומים ממצלמות אבטחה של פעולה המיוחסת ל"מוסד". מנגד, התסריטאית מריה פלדמן טוענת שמקור ההשראה הראשוני לעונה הראשונה נבע דווקא מהסיקור התקשורתי הרב שעוררה הסדרה "חטופים" עוד בטרם שידורה, אשר גרם לה להתעניין בניסיון להבין מה יכול למשוך קהל ישראלי.
ביקורות

פרק הבכורה של העונה הראשונה הוקרן לראשונה בפברואר 2015 במסגרת פסטיבל הסרטים הבינלאומי בברלין וזכה להצלחה גדולה כאשר הסדרה נרכשה בגרסתה המקורית על ידי ערוץ CANAL+ הצרפתי, ועוד בטרם נכתבה במלואה, זכויותיה נמכרו לחברת ערוצי פוקס בינלאומיים, בשם "False Flag" (בעברית: דגל כוזב) במסגרת יריד מיפ. "כפולים" הייתה לסדרה הישראלית הראשונה שרכשה החברה ולסדרה הראשונה שאינה דוברת אנגלית שהחברה מתכוונת להפיץ בקנה מידה רחב במדינות שונות. כמו כן מפיקה החברה גרסה אמריקאית לסדרה.
כבר לאחר השקתה בישראל, הסדרה זכתה לביקורות חיוביות, באתר החדשות ווינט, ממבקרים שונים בהם סמדר שילוני ועידו ישעיהו. כן זכתה לביקורת מדנה שמש באומרה כי "הסדרה ברמה של HBO".
פרסים ומועמדויות

| שנה | טקס | קטגוריה | מועמדות | הערות |
| --- | --- | --- | --- | --- |
| 2015 | פסטיבל הטלוויזיה סיריז מאניה בפריז | פרס חביב הקהל | כפולים | תיקו עם המיני-סדרה אוליב קיטרידג' |
| 2022 | פרסי נבחרי השנה של פרוגי | סדרת הדרמה של השנה | כפולים | מועמדות |
ראו גם

דגל כוזב (סדרת טלוויזיה), הגרסה הרוסית
הערות שוליים

↑  Фальшивый флаг
↑  רייטינג: כפולים בהשקה מאכזבת, האם המסעדה הבאה ניצחה?, באתר אייס, 23 במרץ 2022
↑  הטבלה לא משקרת, באתר ‏מאקו‏, 3 בדצמבר 2015
↑  FOX International Channels and Keshet International Strike Global Rights Deal for False Flag, אתר ערוצי פוקס בינלאומיים
↑  סמדר שילוני, "כפולים": חזקה בביטחון, באתר ynet, 29 באוקטובר 2015
↑  דנה שמש, "כפולים": סדרה ישראלית ברמה של HBO, באתר nrg
קפה פריז

| --- | --- |

פתיח הסדרה
 סוגה:  טלנובלה
 כותבים:  טוביה מנדלסון
 בימוי:  אמנון רובינשטיין
 ארץ מקור:  ישראל ישראל
 שפות:  עברית 
 מספר עונות:  3
 מספר פרקים:  39 עונה 1 - 13 פרקים עונה 2 - 13 פרקים  עונה 3 - 13 פרקים
 הפקה
 מפיק:  שמחה מדיוני ליאורה לנדאו
 מפיקים בפועל:  מיקי בן חמו
 עורכים:  יצחק צחייק
 צלמים:  דרור מורה
 מוזיקה:  מאיר בנאי
 אורך פרק:  25 דקות.
 שידור
 רשת שידור:  HOT3 וואלה! VOD
 תקופת שידור מקורית:  1996–1998
 קישורים חיצוניים
 דף התוכנית ב-IMDb
 
קפה פריז היא סדרת טלוויזיה מסוגת אופרת סבון של חברת התקשורת HOT3, שעלתה לאוויר ב-1996 ושודרה במשך 3 עונות עד 1998.
דמויות ושחקנים

אסתר (מרים גבריאלי): הבעלים של בית הקפה "קפה פריז" אמם של דידי ונורית.
דידי (נטע מורן): בתה של אסתר, אמנית בעלת גלריה לציורים ואומנות ואמא לשני ילדים מתבגרים.
נורית (אסתי זקהיים): בתה הצעירה של אסתר ואחותה של דידי. מנהלת רומן עם קותי.
טלי (דנה מרמור): בתם של דידי ואריה, תלמידת תיכון מפולפלת.
רוני: (יובל מירון) בנם של דידי ואריה, סיים תיכון ועומד להתגייס לקורס טיס. מרבה להסתובב בבית עירום.
אדם (אלון ריינהורן): תקליטן בפאב שממול קפה פריז המנסה להתחרות בבית הקפה.
אריה (שמיל בן ארי): עורך דין, בעלה של דידי.
תמי (אסי לוי): מועסקת אצל אסתר בבית הקפה.
מיקי (ניר פרידמן) מועסק אצל אסתר בבית קפה. יריב של דידי.
קותי (אורי בנאי)
רפי (שרון אלכסנדר)
שמרית (נטלי עטיה)
דנה (אפרת רייטן)
בוסקילה (סמי הורי) צייר בגלריה של דידי, ומנהל רומן איתה.
עדי (עדי גילת) חברה טובה של טלי.
אפרת (לימור שפירא) זמרת אופרה ואם חד-הורית היוצאת עם אדם.
סופיה ברגמן (מרים זוהר) הבוסית של נורית בעבודתה כעורכת מגזין.
סיון מצליח (מלי לוי) מתמודדת בתחרות יופי אותה עורך המגזין.
חגית שושני (ימית סול) מתמודדת בתחרות יופי אותה עורך המגזין.
יואב שני (עומר מילר) הבן של אפרת
גלילה לפידות (עפרה ויינגרטן)
שיר גוטליב עורכת הדין של אדם
סיטון (סדרת טלוויזיה)

| --- | --- |
 סוגה:  דרמה משפטית 
 כותבים:  בני ברבש 
 בימוי:  אורי ברבש 
 שחקנים:  ששון גבאי 
 ארץ מקור:  ישראל
 שפות:  עברית 
 מספר עונות:  2 
 מספר פרקים:  21 
 הפקה
 צלמים:  מוני שם-טוב
 מוזיקה:  עדי רנרט
 שידור
 רשת שידור:  הערוץ הראשון
 תקופת שידור מקורית:  1995–1996 
 קישורים חיצוניים
 דף התוכנית ב-IMDb
 
סִיטוֹן היא סדרת דרמה משפטית אשר שודרה בערוץ הראשון ב-1995. הסדרה בוימה והופקה על ידי האחים אורי ובני ברבש, ובתפקיד הראשי שיחק ששון גבאי. לסדרה צולמו שתי עונות בהן 21 פרקים ללא אורך קבוע, בין 28 ל-46 דקות. בהתחלה הוזמנו 13 פרקים, ולאור ההצלחה הגדולה הוחלט על עונה שנייה בת 8 פרקים.
הסדרה מספרת את סיפורו של גבריאל רומנו סיטון, עורך דין ירושלמי עצמאי, ומלווה אותו הן בהופעותיו בבית המשפט, והן בחייו האישיים. הסדרה עוסקת בנושאים רבים, בהם סוגיות ההפלות, אבהות, קיום יחסי מין ומערכות יחסים עם קטנים, תורמת איברים ואפילו פרשת ילדי תימן.
עורך הדין הירושלמי חגי סיטון הגיש תביעת דיבה נגד רשות השידור בשל פרקי הסדרה ובשל מודעות הפרסומת לה על אוטובוסים. תביעתו נדחתה, אך בערעור שהגיש לבית המשפט המחוזי התהפכה ההחלטה.
הערות שוליים

↑  איתן להמן, קללת הברכה, באתר העין השביעית, 1 בספטמבר 2001